Baserria (telebista saioa)

Baserria Euskal Telebistako reality programa da. Klaudio Landak aurkezten du eta igandetan igortzen da 22:00etan, ETB1en eta euskaraz. 20 lehiakide ditu protagonista. 10 baserritar eta 10 kaletar elkarren aurka arituko dira lehian.

2021eko urtarrilaren 10ean estreinatu zen eta lehenengo atalak harrera ona izan zuen. %5,7-ko kuota eman zuen eta euskaldunen artean liderra izan zen bere ordutegian: %13,3. Martxoaren 7an eskaini zuten lehenengo denboraldiko azken atala eta izan zuen arrakasta ikusita, Euskal Telebistak bigarren denboraldi bat iragarri zuen.

Bigarren denboraldia 2021eko irailaren 19an hasi zen eta berrikuntza batekin. Denboraldi honek asteartetan bere debatea izan zuen. Hala ere ikusleen partetik ez zuen babes handia izan. Bigarren denboraldiak lehenengoaren audientzia erdia bakarrik lortu zuen eta debateak ere datu eskasak izan zituen. Sasoi hau abenduaren 12an amaitu zen.

Saioaren azalpena

1. denboraldia 
20 parte-hartzaile elkarren aurka lehiatuko dira. 10 baserritar eta 10 kaletar; 10 gizon eta 10 emakume. Denak benetako baserri batean biziko dira, landa eremuko egoera gogorrei aurre eginez.

Horrez gain, bikote hauek bi taldetan banatuko dira: 5 bikotek talde gorria osatuko dute: “Goienetxeatarrak”. Eta beste 5 bikotek talde urdina: “Bengoetxeatarrak”.

Atalez atal aurrera egiteko elkarbizitza kontutan hartuko da eta baserriko lanekin zerikusia duten probak ere garrantzia izango dute. Astero "auzolan" proba bat egingo dute bi taldeetan artean eta galtzen duen taldeko bi bikotek desafioa jokatu beharko dute. Bikote horiek negutegian erabakiko dira.

Negutegian taldeak elkartu eta asanblea moduko bat egingo dute. Bertan lehiakideek aizkorakada bidez izendatu eta desafioan parte hartuko duen bikoteetako bat zein izango den erabakiko dute. Beste bikotea berriz epaileek hautatuko dute. Epaileak Kristina Saralegi baserritarra, Patxi Larretxea baso-gizona eta Klaudio Landa aurkezlea izango dira. Hauek negutegia erabiliko dute lehiakideei errieta eman, zoriondu edota beraien iritzia emateko.

Astero desafioan galtzen duen bikotea etxera joango da.

Baserriko lanetan ongien moldatzen den bikotea, elkarren artean ongi uztartzen dena eta probetan abilena denak irabaziko du saioa. Saria 6.000 euro dira.

2. denboraldia 
Bigarren denboraldian aldaketa batzuk izan ziren. Batetik lehiakide gehiagok hartu dute parte, guztira 24 parte-hartzaile elkarren aurka. 12 baserritar eta 12 kaletar; 10 gizon eta 10 emakume. Bikote gorriak “Goienetxeatarrak” eta urdinak “Bengoetxeatarrak”.

Denboraldi honetan ere astero "auzolan" proba bat egingo dute bi taldeetan artean. Negutegian talde galtzaileak izendatzen duen bikoteak zuzenean desafioa jokatuko du. Bestalde talde galtzaileak beste bikote bat izendatu beharko du eta adituek irabazleen taldetik okerren moldatu den bikotea aukeratuko du. Desafioaren momentua heltzean, baztertuen kortan lo egin duen bikote izendatuak erabakiko du beste bi bikoteetako zeinekin jokatu desafioa. Gainera adituek talde irabazleko bikote bat immune bihurtuko dute.

Negutegian izendatu eta asanblea egiteaz gain, joarea ere egongo da denboraldi honetan. Auzolaneko talde irabazleko baserritarrek bakarrik jo dezakete joarea bikote aldaketa eskatzeko. Aldaketa eskatu eta alboan beste taldeko nor nahi duen erabaki beharko du baserritar horrek. Orduan desafioa jokatuko da eta aldaketa eskatu duen baserritarrak irabaziz gero, bikote aldaketa burutuko da. Galduz gero berriz, bikotea etxera joango da.

Edizio honetan adituak ere aldatu egin dira. Kasu honetan Amalur Arbelaitz baserritarra eta aurreko denboraldiko lehiakideak; eta Ion Areitio baserrian hazitako gizona eta goi-mailako kirolariak beteko dute paper hau.

Denboraldien laburpena

Baserria 1 (2021)

Lehiakideak

Asteroko estatistikak 
 = Proba irabazi eta immunea.
 = Proba galdu, baina desafiotik salbu.
 = Izendatua, baina desafioa jokatu beharrik ez.
 = Desafioa jokatu eta irabazi.
 = Desafioa galdu eta kanporatua.

Baserria 2 (2021)

Lehiakideak

Asteroko estatistikak 
 = Proba irabazi eta immunea.
 = Proba irabazi eta desafiotik salbu.
 = Proba galdu, baina desafiotik salbu.
 = Izendatua, baina desafioa jokatu beharrik ez.
 = Desafioa jokatu eta irabazi.
 = Desafioa galdu eta kanporatua.

Denboraldiak

Baserria (realityak)

Baserria Zuzenean (debatea)

Atalak eta audientziak

1. denboraldia (2021)

Atal bereziak

2. denboraldia (2021)

Baserria Zuzenean (2021)

Atal bereziak

Erreferentziak

Kanpo estekak 
 Webgune ofiziala

ETB1eko saioak